জুমার খুতবা 


11/11/1443 


8 
rer 


@ a-alqasim.com 6١60© 96 © © FawaidAlQasim 


আল্লাহর অস্তিত্বে দৃঢ় বিশ্বাস পোষণ ١ ১ 


“আল্লাহর অস্তিত্বে দৃঢ় বিশ্বাস পোষণ ৷” 


إن الحمد لله» ০০৩৯‏ ونستعينه ونستغفره» ونعوذ بالله من شرور أنفسنا 
ومن سيئات أعمالناء من يهده الله فلا مضل ০৭‏ ومن يضلل فلا هادي له» وأشهد 
أن لا إله إلا الله وحده لا شريك له» وأشهد أن محمدا عبده ورسوله» صلی الله 
عليه وعلى آله وأصحابه وسلم تسليما كثيرا. 
অতঃপর:‏ 


আপনারা যথাযথভাবে আল্লাহর তাকওয়া অবলম্বন করুন এবং গোপনে ও 
একান্তে তাঁকে সমীহ করে চলুন | 

হে মুসলমানগণ! 

আল্লাহ সম্পর্কে জ্ঞানার্জনের বিশাল মর্যাদা রয়েছে | ঈমানের সর্বোচ্চ স্তর 
হল: আল্লাহ, তাঁর রাসূল ও তাঁর দ্বীনের প্রতি ইয়াকীন তথা সুদৃঢ় বিশ্বাসের 
বাস্তবায়ন। আর এটা হৃদয়ের শিকড়ে জ্ঞানের পরিপক্কতা অর্জনের মধ্য দিয়ে 
হয়, যেন সেটাকে কোন সংশয় দূর্বল করতে না পারে অথবা কোন ফেতনা 
তার উপর প্রভাব বিস্তার না করে। ঈমানের সাথে ইয়াকীনের গুরুত্ব তেমনি 
যেমন দেহের মধ্যে আত্মার মর্যাদা । ইবনে মাসউদ রাঃ বলেন: (সমস্ত 
বিশ্বাসের সমন্বয় হল ইয়াকীন/নিশ্চিত বিশ্বাস ৷) 

আর সর্বপ্রথম ইয়াকীন বা নিশ্চিত বিশ্বাস থাকতে হবে রবের প্রতি | 
যেমনটি রাসূলগণ তাদের সম্প্রদায়কে বলেছেন: [আল্লাহ সম্বন্ধে কি কোন 
সন্দেহ আছে, যিনি আসমানসমূহ ও যমীনের সৃষ্টিকর্তা? সূরা ইবরাহীম : هذ‎ | 
অর্থাৎ তোমরা জান ও স্বীকৃতি দাও যে, আল্লাহর অস্তিত্ব ও একতৃবাদে কখনো 
কোন সন্দেহ নেই। 


(১) ১১ ই যিলকৃদ, ১৪৪৩ হিজরী, জুমার দিনে মসজিদে নববীতে এ খুতবাটি প্রদান করা 
হয়। 

২ আল্লাহর অস্তিত্বে দৃঢ় বিশ্বাস পোষণ | 


মানুষের মধ্যে নিশ্চিত বিশ্বাসীগণই উচ্চ মর্যাদাসম্পন্ন। যখন আল্লাহ 
তায়ালা তাঁর অন্তরঙ্গ বন্ধু ইবরাহীম আঃ-এর ঈমানী শক্তির সাথে আরো ঈমান 
বৃদ্ধির ইচ্ছা পোষণ করলেন; তখন তাকে আসমান ও জমিনের রাজতৃ দর্শন 
করালেন, যাতে তিনি উক্ত উচ্চ স্তরে পৌঁছতে পারেন। মহান আল্লাহ বলেন : 
[এভাবেই আমি ইবরাহীমকে আসমানসমূহ ও জমিনের রাজত্ব দেখাই, যাতে 
তিনি নিশ্চিত বিশ্বাসীদের অন্তর্ভুক্ত হন।] সূরা আল-আন'আম: ৭৫। ইবনে 
কাসীর রহঃ বলেন: (অর্থাৎ: এ দুটোর সৃষ্টির প্রতি তার দৃষ্টি প্রদানে “আল্লাহর 
রাজত্ব ও সৃজনে তিনিই একক, তাঁর কোন শরীক নেই এবং তিনি ছাড়া কোন 
প্রভু নেই'- এর উপর প্রমাণ বহনের কারণ আমি তার নিকট বর্ণনা করি |) 


দৃঢ় বিশ্বাসের সাথে ইবাদত -যদিও তা পরিমাণে অল্প হয়- বান্দাকে উচ্চ 
মর্যাদায় উন্নীত করে। বকর বিন আব্দুল্লাহ আল মুযানী রহঃ বলেন: 
(সোহাবীদের উপর আবু বকর রাঃ অধিক সালাত বা সিয়াম পালন করে 
অগ্রগামী হননি | বরং তিনি তাদের চেয়ে অগ্রণী হয়েছিলেন এমন কিছুর দ্বারা 
যা তার অন্তরে ভর করেছিল -অর্থাৎ : স্থির ও সুদৃঢ় হয়েছিল-1) 
ও সফলতার জন্য নির্দিষ্ট করেছেন। মহান আল্লাহ বলেন: [আর যারা ঈমান 
আনে তাতে, যা আপনার উপর নাযিল করা হয়েছে এবং যা আপনার পূর্বে 
রবের নির্দেশিত হেদায়াতের উপর রয়েছে এবং তারাই সফলকাম |] সূরা আল- 
বাকারাহ: ৪-৫। তারাই বিভিন্ন নিদর্শন ও প্রমাণের উপর গভীর দৃষ্টিপাত করে 
উপকার লাভ করেন। মহান আল্লাহ বলেন: [আর নিশ্চিত বিশ্বাসীদের জন্য 
যমীনে অনেক নিদর্শন রয়েছে ।] সূরা আয-যারিয়াত: ২০। 


আর যার অন্তরকে ইয়াকীন বা দৃঢ় বিশ্বাস স্পর্শ করেছে, তার মাঝে 
ইত্যাদি- সর্বোচ্চ পূর্ণতা লাভ করেছে। ইবনুল কাইয়্যিম রহঃ বলেন: 
(ইসলামের মূল ও শ্রেষ্ঠাংশ হল ঈমান। আর ঈমানের মূল ও শ্রেষ্ঠাংশ হল 
ইয়াকীন/দৃঢ় বিশ্বাস |) 

আল্লাহ তায়ালা বান্দাদেরকে সৃষ্টি করেছেন তাঁকে জানা ও তাঁর অস্তিত্বের 
a-alqasim.com 


আল্লাহর অস্তিত্বে দৃঢ় বিশ্বাস পোষণ | ৩ 


উলুহিয়্যাতকে আবশ্যক করে | আর প্রতিটি মাখলুকই তার অন্তরে আল্লাহর 
একতৃ, তার অস্তিত্বের স্বীকৃতি এবং তাঁর ইবাদতের প্রয়োজনীয়তা উপলব্ধি 
করে থাকে। মহান আল্লাহ বলেন: [অতএব তুমি একনিষ্ঠ হয়ে দ্বীনের জন্য 
নিজেকে প্রতিষ্ঠিত রাখ | আল্লাহর ফিতরাত (স্বাভাবিক রীতি) যার উপর তিনি 
মানুষকে সৃষ্টি করেছেন; আল্লাহর সৃষ্টির কোন পরিবর্তন নেই। এটাই প্রতিষ্ঠিত 
দ্বীন ৷] সূরা আর-রুম: ৩০। 


করতে উৎসাহিত করেছেন | আল্লাহ বলেন: [বলুন, আসমানসমূহ ও যমীনে যা 
কিছু আছে সেগুলোর প্রতি তোমরা লক্ষ্য কর |] সূরা ইউনুস: ১০১। আল্লাহকে 
জানা, তাঁর অস্তিত্বের প্রমাণ পেশ ও তাঁর ইবাদতের হকদার হওয়ার বিষয়ে 
অগণিত পথ-পদ্ধতি রয়েছে। প্রতিটি বন্ততেই তাঁর নিদর্শন বিদ্যমান। জগতের 
সবকিছুই তার প্রমাণ বহন করে। মহান আল্লাহ বলেন: [তিনি আয়াতসমূহ 
নিশ্চিত বিশ্বাস করতে পার ।] সূরা আর-রা'দ: ২। 


আল্লাহর অস্তিত্বের সবচেয়ে বড় প্রমাণ তীর সৃষ্টিকুল। জগতে যা কিছু 
রয়েছে তার সব কিছুরই সৃষ্টিকর্তা আল্লাহ; এটা মানুষ তখনই উপলব্ধি করতে 
পারবে যখন তার বিবেক ও ফিতরাতে বদ্ধমূল হবে যে, সৃষ্টিজীব নিজেকে সৃষ্টি 
করতে পারে না, সৃষ্টিকর্তা ব্যতীত কোন কিছু অস্তিত্ব লাভ করতে পারে না 
আর প্রতিটি পরিণতিই তার কারণের সাথে সম্পর্কিত। আল্লাহ বলেন: [তারা 
কি শ্রষ্টা ছাড়াই সৃষ্টি হয়েছে নাকি তারা নিজেরাই শ্রষ্টা?* নাকি তারা 
আসমানসমূহ ও যমীন সৃষ্টি করেছে? বরং তারা দৃঢ় বিশ্বাস করে না ৷] সূরা 
আত-তুর: ৩৫-৩৬। 

ছোট মশা এবং বিশাল আসমান তার TY ও একত্বের প্রমাণ বহন 
করে। মহান আল্লাহ বলেন: [নিশ্চয় আল্লাহ মশা কিংবা তার চেয়েও ছোট 
কিছুর উপমা দিতে লজ্জাবোধ করেন না |] সূরা আল-বাকারাহ: ২৬। 

তীর অনেক সৃষ্টি রয়েছে যা চমৎকার দলিলস্বরূপ, যা তার অস্তিত্বের 
প্রমাণকে আবশ্যক করে এবং তীর পূর্ণাঙ্গ গুণাবলী ও কর্মসমূহের নির্দেশ 
করে। 

৪ আল্লাহর অস্তিত্বে দৃঢ় বিশ্বাস পোষণ | 


তিনি অস্তিতৃহীনতা থেকে সৃষ্টিজীবকে সৃষ্টি করেছেন এবং বস্তুসমূহ ও তার 
সৃজন করেছেন। আর সেগুলোকে বিভিন্ন পর্যায় ও অবস্থায় 
রুপান্তর করেছেন। মহান আল্লাহ বলেন: [আর তোমাদের সৃষ্টি ও জীব-জন্তর 
বিস্তারে বহু নিদর্শন রয়েছে এমন সম্প্রদায়ের জন্য, যারা নিশ্চিত বিশ্বাস স্থাপন 
করে |] সূরা আল-জাসিয়াহ: 8 ١ আর এগুলোর বৈশিষ্ট্যাবলীর পরিবর্তনকে 
চাক্ষুস প্রমাণ করেছেন। আল্লাহ বলেন: [নিশ্চয় আসমানসমূহ ও যমীনের 
সৃষ্টিতে, রাত ও দিনের পরিবর্তনে বোধশক্তি সম্পন্ন লোকদের জন্য 
নিদর্শনাবলী রয়েছে || সূরা আলে ইমরান: ১৯০। 


তিনি যমীনকে সমতল এবং চলাচল ও বিচরণ উপযোগী করে সৃষ্টি 
করেছেন। আর এটাকে সুদৃঢ় পর্বত দ্বারা স্থির করেছেন যেন অধিবাসীদের 
নিয়ে তা হেলে না পড়ে এবং তাতে তিনি ছড়িয়ে দিয়েছেন সব ধরণের জীব- 
জন্ত। তিনি আসমান থেকে বৃষ্টি বর্ষন করে তা দ্বারা সব ধরণের কল্যাণকর 
বাগানসমূহ ও ফলমূল | এগুলোকে একই পানি দ্বারা সেচ দেয়া হয়, অথচ তার 
ধরণ ও স্বাদ ভিন্ন ভিন্ন। 


আর চতুষ্পদ জন্তুর বিস্ময়কর বহু শ্রেণী ও বিরল প্রজাতি রয়েছে যা 
আহারকারীকে তৃপ্ত করে, আরোহীকে বহন করে এবং তার মালিকের প্রয়োজন 
পূরণ করে। মহান আল্লাহ বলেন: [আল্লাহই তোমাদের জন্য গবাদি পশু সৃষ্টি 
কতক তোমরা খেতে পার ।] সূরা আল-গাফির: ৭৯। আর কিছু রয়েছে এমন 
যা তার দিকে দৃষ্টিপাতকারীকে আনন্দিত করে। আল্লাহ বলেন: [আর 
তোমাদের জন্য তাতে রয়েছে সৌন্দর্য যখন সন্ধ্যায় তা ফিরিয়ে আন এবং 
সকালে চারণে নিয়ে যাও |] সূরা আন-নাহল: ৬। আর এগুলো ভার বহন করে 
এক দেশ হতে অন্য দেশে নিয়ে যায়। এগুলোর চামড়া পোশাক, লোম শীত 
নিবারক ও পশম সৌন্দর্যের উপকরণ | মহান আল্লাহ বলেন: [এটা আল্লাহর 
সৃষ্টি! সুতরাং তিনি ছাড়া অন্যরা কী সৃষ্টি করেছে আমাকে দেখাও |] সূরা 
লুকমান: ১১। 

সমুদ্র যাতে রয়েছে বিস্ময়কর সব বিষয়; এটা রিযিক, ধনভান্ডার, মণিমুক্তা 
ও মূল্যবান ধাতু ছারা পরিপূর্ণ । যার পৃষ্ঠদেশে প্রয়োজনীয় বিভিন্ন দ্রব্য বোঝাই 

জাহাজ চলাচল করে; যাকে চতুর্পশি থেকে উত্তাল তরঙ্গ আঘাত করে অথচ তা 
সুউচ্চ পাহাড়ের মত অটল থাকে | এর দিকে দৃষ্টিপাতকারী আল্লাহর একতৃবাদ 
ঘোষণা করে। মহান আল্লাহ বলেন : [আর তুমি তার বুক চিরে নৌযান চলাচল 
করতে দেখতে পাও;এবং এটা এ জন্যে যে, তোমরা যেন তাঁর অনুগ্রহ সন্ধান 
করতে পার এবং তোমরা যেন কৃতজ্ঞতা প্রকাশ কর |] সূরা আন-নাহল: 28 | 


আর সুউচ্চ আসমান যা তারকা ও নক্ষত্ররাজি ছারা সুসজ্জিত | যাকে তিনি 
দিক ও সময় নির্দেশক করেছেন, যা জল-স্থলের অন্ধকারে পথহারা লোকদের 
পথ দেখায় । যাতে রয়েছে বিশাল সূর্য; যার তাপ থেকে সৃষ্টিজীব উপকৃত হয়। 
তাতে আরো রয়েছে আলোকজ্বল চাঁদ যা রাতকে করে আলোকিত, 
দৃষ্টিপাতকারীকে করে পুলকিত এবং দিকন্রাত্তকে দেখায় পথ। 


স্বয়ং মানুষের মাঝেই তার স্রষ্টার উপর বিরাট দলিল রয়েছে। যিনি তাকে 
মূল্যহীন নিকৃষ্ট পানি দ্বারা অ্তিতৃহীনতা থেকে সৃষ্টি করেছেন, অতঃপর তাকে 
পরিবর্তন করেছেন অস্থ্ি-মাংসে, অতঃপর তাকে ভিন্ন অবয়বে পরিণত 
করেছেন। সে শুনতে ও দেখতে পায়, কথা বলতে ও চুপ থাকতে পারে, দেয়া- 
নেয়া করতে পারে এবং যাওয়া-আসা করতে পারে | তিনি তাকে অজ্ঞতার পরে 
সৌন্দর্যমন্তিত করেছেন, তাকে তার কল্যণের দিকে পথনির্দেশ করেছেন, তাকে 
উত্তম আকৃতি দিয়েছেন, তার মর্যাদীকে উন্নীত করেছেন এবং আশপাশের 
সবকিছুকে তার অধিনস্ত করেছেন। মহান আল্লাহ বলেন: [অচিরেই আমি 
তাদেরকে আমার নিদর্শনাবলী দেখাব, বিশ্বজগতের প্রান্তসমূহে এবং তাদের 
নিজেদের মধ্যে; যাতে তাদের কাছে সুস্পষ্ট হয়ে উঠে যে, তিনিই হক || সূরা 
ফুস্সলাত: ৫৩ | 
সৃষ্টিকে সৃষ্টি করার পাশাপাশি তিনি তাকে সর্বোত্তম গঠন, সুদৃঢ় ও 
সৌন্দর্যমন্ডিত করে তৈরী করেছেন। তিনি যা কিছু সৃষ্টি করেছেন তাতে তিনি 
বান্দার কল্যাণকে গুরুত্ব দিয়েছেন। সৃষ্টির বিভিন্ন অংশের মাঝে সামঞ্জস্যতা ও 
তার বৈচিত্রের পরিপূর্ণ তার মাঝে সৃষ্টির প্রতি তাঁর গুরুত্ব প্রতিভাত হয়। মহান 
আল্লাহ বলেন: [যিনি সকল বস্তুকে তার আকৃতি দান করেছেন, অতঃপর 
সঠিক পথ নির্দেশ করেছেন |] সূরা তৃ-হা: ৫০ | 

আর তাঁর অস্তিত্বের প্রমাণসমূহের মধ্যে অন্যতম হল: তিনি যে পৃথিবী 
অভিনবভাবে সৃষ্টি করেছে তা সুবিন্যস্ত হওয়া এবং অলঙ্ঘনীয় ও অপরিবর্তনীয় 
রীতিতে তার আবর্তিত হওয়া; যাতে কোন ধরণের অহেতুক বিষয় নেই, 
বিশৃঙ্খলা, TF ও গোলযোগ নেই। মহান আল্লাহ বলেন: [সূর্যের জন্য সম্ভব 
নয় চাঁদের নাগাল পাওয়া, আর রাতের জন্য সম্ভব নয় দিনকে অতিক্রম করা, 
আর প্রত্যেকেই নিজ নিজ কক্ষপথে সাতার কাটে |] সূরা ইয়াসীন: 80 | 


আল্লাহ সৃষ্টিকুলের জন্য যে নীতি নির্ধারণ করেছেন এবং বান্দাদের জন্য যা 
বস্তুসমূহ সৃষ্টি করেছেন যাতে উপকারিতা পূর্ণতা পায় এবং পরস্পর 
বিপরীতমুখী বস্তুকে একত্রিত করেছেন যেন তাঁর হিকমত প্রকাশ পায়; দিন ও 
রাত, গরম ও ঠান্ডা এবং অন্ধকার ও আলো। তথাপি সকল কিছুই সুনির্দিষ্ট 
পরিমাণে রয়েছে যা সুক্ষ্ম পরিমাপে চলমান, যার মাঝে কোন বৈপরীত্য ও 
গরমিল নেই। মহান আল্লাহ বলেন: [পরম করুণাময়ের সৃষ্টিতে তুমি কোন 
অসামঞ্জস্যতা দেখতে পাবে না 1] সূরা মুলক : 5 | 


আল্লাহই রিযিক বন্টন করেছেন, অনুভূতিশক্তি ও ক্ষমতা দিয়েছেন, বুদ্ধি- 
বিবেক ও জ্ঞান দান করেছেন এবং প্রত্যেক বস্তুকে পথ নির্দেশ করেছেন- যাতে 
তার কর্মের অবলম্বন ও জীবিকার স্থায়ীত্ব রয়েছে | মহান আল্লাহ বলেন : [যিনি 
সৃষ্টি করেন অতঃপর সুঠাম করেন।* আর যিনি নির্ধারণ করেন অতঃপর পথ 
নির্দেশ করেন |] সূরা আল-আ'লা : ২-৩। পাখিরা প্রভাতে খালি পেটে ক্ষুধার্ত 
অবস্থায় বের হয় আর সন্ধ্যায় ভরা পেটে পরিতৃপ্ত হয়ে ফিরে আসে । আর 
তিমি মাছ সমুদ্রের গভীরে তার রিযিক থেকে বঞ্চিত হয় না। মৌমাছি ফলমূল 
থেকে আহার গ্রহণ করে এবং পর্বত চূড়ায় গৃহ নির্মাণ করে। পিপিলিকা তার 
গর্তে উপকারী খাদ্য সঞ্চিত করে। আল্লাহ প্রদত্ত রিযিক মাতৃগর্ভের ভ্রুণ এবং 
নির্জন মরুপ্রান্তের প্রাণীর নিকটও পৌঁছে যায়। 


আল্লাহ সুবহানাহু ওয়া তায়ালার কর্মসমূহের উপর অন্য কেউ ক্ষমতা রাখে 
না এবং তাতে অন্য কেউ শরিকও হতে পারে না। তিনি জীবন ও মৃত্যু দেন, 
তিনি মৃত থেকে জীবিতকে এবং জীবিত থেকে মৃতকে বের করেন। তিনি 
সকালকে প্রস্ষুটিত করেন এবং রাতকে করেছেন প্রশান্তিময়। 

যারা তার সাথে কুফরী করেছে তাদেরকে তিনি চ্যালেঞ্জ করেছেন যে, 
তারা তার সৃষ্টির ব্যাপারে প্রতিদ্ন্দিতা করুক বা তার কর্মে প্রতিবন্ধকতা সৃষ্টি 
করুক; যাতে এর মাধ্যমে তাদের অপারগতা ও দুর্বলতা প্রকাশ পায়। মহান 
আল্লাহ বলেন : [হে লোকসকল! একটি উপমা পেশ করা হল, মনোযোগ দিয়ে 
তা শোন; তোমরা আল্লাহর পরিবর্তে যাদেরকে ডাক তারা কখনো একটি 
মাছিও সৃষ্টি করতে পারবে না; যদিও তারা এ উদ্দেশ্যে একত্রিত হয়। আর 
যদি মাছি তাদের কাছ থেকে কিছু ছিনিয়ে নেয়, তারা তার কাছ থেকে তাও 
উদ্ধার করতে পারবে না। অন্বেষণকারী ও যার কাছে অন্বেষণ করা হয় 
উভয়েই দুর্বল |] সূরা আল-হাজ্জ: ৭৩। তিনি তাদেরকে চ্যালেঞ্জ করেছেন যেন 
তার বাণীর মত বা অনুরুপ সামান্য বাণী তারা নিয়ে আসে, কিন্তু তারা সক্ষম 
হয়নি। মহান আল্লাহ বলেন: [আর আমি আমার বান্দার উপর যা নাযিল 
করেছি, যদি তোমরা সে সম্পর্কে সন্দেহে থাক, তবে তোমরা তার মত একটি 
সূরা নিয়ে আস এবং আল্লাহ ছাড়া তোমাদের সাক্ষীসমূহকে ডাক, যদি তোমরা 
সত্যবাদী হও |] সূরা আল-বাকারাহ: ২৩। 

পৃথিবীতে যা কিছু আছে -চলমান ও স্থির, প্রকাশ্য ও অপ্রকাশ্য, ছোট ও 
বড়- তার সবই স্রষ্টার অস্তিত্ব, তার পূর্ণাঙ্গ জ্ঞান ও সক্ষমতা, তার সুক্ষ্ম কর্ম ও 
দক্ষতা, তার ব্যাপক প্রজ্ঞা এবং বিস্তৃত দয়ার প্রমাণ বহন করে | 

তাঁর মহত ও সৌন্দর্য্যপূর্ণ বৈশিষ্ট্যের নিদর্শন তীর সৃষ্টির প্রতিটি অনু- 
পরমাণুতে তীর অস্তিত্ব ও পরিপূর্ণতার প্রতি আহ্বান করে। সৃষ্টিকুলের নিকট 
তার প্রভুতৃ সুস্পষ্ট হয় তার প্রতি তাদের মুখাপেক্ষী হওয়ার মাধ্যমে । তিনি 
ব্যতীত অস্তিতৃময় সকল কিছুর অস্তিতবদাতা তিনিই | জগতের সকল ঘটনার 
উডাবকও তিনি | 
শরীয়তের ব্যাপারে গবেষণা করা, যা তিনি পূর্ণাঙ্গরুপে সুদৃঢ় করেছেন এবং 
যাতে রয়েছে সর্বাধিক সত্য সংবাদ ও সবচেয়ে ন্যায়নিষ্ঠ বিধি-বিধান | 
সকলেই উত্তম চরিত্র ও ফযিলতপূর্ণ আমলের নির্দেশ দিয়েছেন। তারা যা নিয়ে 
আগমণ করেছেন তা সুস্থ্য বিবেক ও সঠিক সহজাতের অনুকূল। তারা যেসব 

নয়। তবে দুনিয়াতে যত কল্যাণ ও সৎকর্ম রয়েছে তা যা তারা তাদের রবের 
পক্ষ থেকে নিয়ে এসেছেন তারই প্রতিফলন | 


করেছেন, যার প্রতি মস্তক অবনত হয়। সেগুলো এমন অকাট্য প্রমাণ যা 
তাদের সৃষ্টিকর্তার দিকে পথ-প্রদর্শন করে এবং এমন দলিল যা তাদের 
সত্যবাদী হওয়াকে আবশ্যক করে। নিজেদের জন্য ‘দৃঢ় বিশ্বাস’ প্রার্থনা করা 
এবং তা মানুষের হৃদয়ে প্রতিষ্ঠা করা তাদের দায়িত্ব । মহান আল্লাহ বলেন: 
[আর যখন ইবরাহীম বলল, হে আমার রব! কিভাবে আপনি মৃতকে জীবিত 
করেন আমাকে দেখান, তিনি বললেন, তবে কি তুমি ঈমান আন নি? তিনি 
বললেন, অবশ্যই হ্যা, কিন্তু আমার মন যেন প্রশান্ত হয়!] সূরা আল-বাকারাহ: 
vo | ইমাম বাগাভী রহঃ বলেন: (অর্থাৎ: প্রত্যক্ষ দর্শনে আমার হৃদয় যেন 
প্রশান্ত হয়। তিনি চেয়েছেন যেন তার নিশ্চিত জ্ঞান ও নিশ্চিত দর্শন অর্জন 
হয়। কেননা কোন সংবাদ শোনা আর তা প্রত্যক্ষ দর্শন করা সমান নয় ।) 


মুসা আঃ ফেরাউনের সাথে বিতর্ক করেছিলেন যখন সে আল্লাহর প্রভুত্বকে 
অস্বীকার করে তা নিজের জন্য দাবী করেছিল। ফলে তিনি তার যুক্তি-প্রমাণ 
খণ্ডন করেছিলেন। মহান আল্লাহ বলেন: [ফেরাউন বলল, সৃষ্টিকুলের রব 
আবার কী? মুসা বললেন, তিনি আসমানসমূহ ও যমীন এবং তাদের মধ্যবর্তী 
সব কিছুর রব, যদি তোমরা নিশ্চিত বিশ্বাসী হও |] সূরা আশ-শুআ’রা: ২৩- 
২৪ | 


রাসূলদের মধ্যে সবচেয়ে সম্মানিত এবং সার্বজনিন রেসালাত ও শক্তিশালী 
দলিল-প্রমাণের অধিকারী হলেন আমাদের নবী মুহাম্মাদ সাঃ। যে ব্যক্তি তার 
জীবনী অধ্যয়ন করবে এবং তার আদর্শ ও গুণাবলী জানতে পাবে, সে নিশ্চিত 
বিশ্বাস করবে যে, তিনি একজন নবী, সৃষ্টিকর্তা কর্তৃক সাহায্যপ্রাপ্ত। তিনি যে 
মহাগ্রন্থ আল কুরআন নিয়ে এসেছেন তা মহা-দলিল সমৃদ্ধ। আর এর 
আয়াতসমূহ দৃঢ় বিশ্বাসের বড় উপকরণ | আল্লাহ বলেন: [এ কুরআন 
তোমাদের রবের পক্ষ থেকে স্পষ্ট প্রমাণ এবং হেদায়াত ও রহমত এমন 
সম্প্রদায়ের জন্য যারা ঈমান আনে ।] সুরা আল-আ'রাফ: ২০৩। ইবনুল 
কাইয়্যিম রহঃ বলেন: (যদি আমরা আল্লাহর প্রসিদ্ধ আয়াতসমূহে বিস্ময় ও 
নিদর্শনাবলী পূর্ণ আয়ত্ব করতে চাই যা আল্লাহর জন্য এ সাক্ষ্য দেয় যে, 

আল্লাহর অস্তিত্বে দৃঢ় বিশ্বাস পোষণ | ৯ 


আল্লাহ ছাড়া সত্য কোন উপাস্য নেই, তার মত কোন কিছু নেই এবং তাঁর 
চেয়ে মহান, পরিপূর্ণ, গুণগ্রাহী ও দয়ালু আর কেউ নেই, তাহলে আমরা, 
পূর্ববতগিণ ও পরবতীগণ সকলে মিলে এর একশ ভাগের একভাগও জানতে 
সক্ষম হব না।) 


ফেতনার লক্ষ্যবস্ত হল বান্দা। আর শয়তান বান্দার হৃদয়ে সন্দেহ- 
সংশয়ের আগুন প্রজ্বলন করতে এবং হৃদয় থেকে দৃঢ় বিশ্বাসকে নড়বড়ে 
করতে চায়। ইমাম যাহাবী রহঃ বলেন: (পূর্ববর্তী ইমামগণ এমনভাবেই সতর্ক 
থাকতেন; তারা মনে করতেন যে অন্তরসমূহ দুর্বল, আর সংশয় হচ্ছে 
লুষ্ঠনকারীর ন্যায় ৷) 

আল্লাহ তায়ালা দৃঢ় বিশ্বাস ও সন্তুষ্টির মাঝে হাসি-খুশি ও আনন্দ নিহিত 
রেখেছেন। আর সন্দেহ-সংশয় ও অসন্তোষের মাঝে রেখেছেন দুশ্চিন্তা ও 
অস্থিরতা | 

যে ব্যক্তি তার রবের অস্তিত্বে সন্দেহ পোষণ করবে যিনি তাকে সৃষ্টি 
বিশ্বাসকে অহংকার বশতঃ উপেক্ষা করবে, তাহলে সে ব্যক্তির বক্ষ অত্যন্ত 
সংকীর্ণ হয়ে যাবে, মনে হবে যেন সে কষ্ট করে আকাশে উঠছে। আর যে 
ব্যক্তি আল্লাহর রুবুবিয়্যাতকে অস্বীকার করল প্রকৃতপক্ষে সে তার হৃদয় যা 
সত্য হিসেবে বিশ্বাস করেছিল -সেটাকেই অস্বীকার করল। মহান আল্লাহ 
বলেন: [আর তারা অন্যায় ও উদ্ধতভাবে নিদর্শনগুলো প্রত্যাখ্যান করল, যদিও 
তাদের অন্তর এগুলোকে নিশ্চিত সত্য বলে গ্রহণ করেছিল ।] সূরা আন-নামল: 
১৪। 


করার মাধ্যমে তার দ্বীনকে সুরক্ষিত রাখা তার কর্তব্য | মহান আল্লাহ বলেন: 
[আর আপনি যখন তাদেরকে দেখেন, যারা আয়াতসমূহ সম্বন্ধে উপহাসমূলক 
আলোচনায় মগ্ন হয়, তখন তাদের থেকে মুখ ফিরিয়ে নিবেন, যে পর্যন্ত না 
তারা অন্য প্রসঙ্গ শুরু করে |] সূরা আল-আন'আম: br | 


আল্লাহর প্রতি দৃঢ় বিশ্বাসে অটল থাকার অন্যতম মাধ্যম হল : আল্লাহর 

১০ আল্লাহর অস্তিত্বে দৃঢ় বিশ্বাস পোষণ | 


সৎ্ব্যক্তিদের সহচর্য গ্রহণ করা, পাপাচার পরিহার করা, গুনাহ থেকে ক্ষমা 
প্রার্থনা করা, উপকারী জ্ঞান অর্জন করা, আল্লাহর নামসমূহ ও গুণাবলী নিয়ে 
গবেষণা করা এবং নিজের ও জগতের মাঝে এগুলোর প্রভাব অবলোকন করা | 
আর এগুলোর সমন্বিতরূপ হচ্ছে: বেশি বেশি মহাগ্রন্থ আল কুরআন 
তেলাওয়াত করা, সে অনুযায়ী আমল করা এবং সর্বদা আল্লাহর মুখাপেক্ষী 
হওয়া | 

যে ব্যক্তি আল্লাহর সাথে সাক্ষাত করবে তাঁর একতৃবাদে দৃঢ় বিশ্বাসী হয়ে, 
সে জান্নাতে প্রবেশ করবে। নবী সাঃ আবু হুরায়রা রাঃ-কে বলেছিলেন: (এই 
বাগানের বাইরে এমন যার সাথে তোমার দেখা হবে যে দৃঢ় বিশ্বাস নিয়ে এ 
সাক্ষ্য দেয় যে, “আল্লাহ ছাড়া প্রকৃত কোন ইলাহ নেই”; তাকে জান্নাতের 
সুসংবাদ দিয়ে দাও ৷) সহীহ মুসলিম | 

পরিশেষে হে মুসলমানগণ! 

আমাদের রব মহা সত্য যাতে কোন সন্দেহ নেই; তার নাম আল- 
হাকৃ/মহাসত্য, আর হক-ই তাঁর বৈশিষ্ট্য | তাঁর অস্তিত্ব হচ্ছে প্রমাণিত মহা 
সত্য বিষয়। মহান আল্লাহ বলেন: [এগুলো প্রমাণ যে, আল্লাহ তিনিই সত্য 
এবং তারা তাঁর পরিবর্তে যাকে ডাকে, তা মিথ্যা ৷] সূরা লোকমান: o | 

মৌলিক ঈমানের প্রতি দৃঢ় বিশ্বাস “লা ইলাহা ইল্লাল্লাহ” এর অন্যতম 
শর্ত। সন্দেহ-সংশয়, দ্বিধা ও অবিশ্বাসের সাথে ঈমান থাকতে পারে না। 
বর্ধিত করা ও তা সুদৃঢ় করা সর্বাবস্থায় অতি জরুরী। বিশেষকরে নানাবিধ 
সংশয়ে আপতিত হওয়ার সময় ইয়াকীন বৃদ্ধি করার প্রয়োজনীয়তা আরো 
বেশি। 

মুমিন ব্যক্তি নিজেই তার নফসের হিসাবকারী; সন্দেহ ও সংশয়ে আপতিত 
হলে সে তার নফসের খোঁজ-খবর নিবে। তখন সে যদি ইয়াকীন/বিশ্বাসের 
দুর্বলতা অনুভব করে, তাহলে সে যা তাকে শক্তিশালী করে সেদিকে আশ্রয় 
নেয় এবং যা তাকে সুদৃঢ় করে সেদিকে দ্রুত ছুটে BCT | 

মানুষ তার অন্তরে ইলম ও দৃঢ় বিশ্বাসকে অনুধাবন করে যেমন সে তার 
অন্যসব উপলব্ধি ও চলাচলকে অনুধাবন করে। যে ব্যক্তিকে “ইয়াকীন' তথা 

আল্লাহর অস্তিত্বে দৃঢ় বিশ্বাস পোষণ | ১১ 
দৃঢ় বিশ্বাস দান করা হয়েছে সে কখনো অসন্তুষ্টিবশত তার দ্বীন থেকে ফিরে 


যেতে পারে না। বরং সে আল্লাহর দাসত্বের সোপানে উন্নীত হতে থাকে, 
অবশেষে সে সর্বোচ্চ চূড়ায় পৌঁছে যায় | 


أعوذ بالله من الشيطان الرجيم 


GAT I Al উঠে * ايقن‎ ৬৪৩৬৬ 


অর্থঃ [নিশ্চয় এটা সুনিশ্চিত সত্য ।* অতএব আপনি আপনার মহান রবের 
নামের পবিত্রতা ও মহিমা ঘোষণা করুন |] সূরা আল-ওয়াকিয়াহ: ৯৫-৯৬। 


بارك الله لي ولكم في القرآن العظيم... 

১২ আল্লাহর অস্তিত্বে দৃঢ় বিশ্বাস পোষণ | 
দ্বিতীয় খুতবা: 


الحمد لله على ০০৮০৯‏ والشكر له على توفيقه وامتنانه» وأشهد أن لا إله إلا 
الله وحده لا شريك له تعظيما ৮1‏ 822 أن نيعا 14৯৮5‏ عبده ورسوله» 
صلى الله عليه وعلى آله وأصحابه وسلم تسليما مزيدا. 


হে মুসলমানগণ! 

মূল ঈমান প্রতিষ্ঠিত হবে না ও তা ফলপ্রসূ হবে না যদি ব্যক্তি সেটাকে 
সংশোধনের মাধ্যমে যত্ন না নেয়। আর কোন বান্দা ঈমানের প্রকৃত অবস্থায় 
পৌঁছতে পারবে না যতক্ষণ না তার থেকে সংশয় দূর হয়, রেসালাতের 


বাদে একমাত্র তাঁরই ইবাদত করে এবং মৃত্যু পরবর্তী পুনরুখানকে বিশ্বাস 
করে। আর সমস্ত রেসালাতের মূল বিষয় এসব মূলনীতির উপরই প্রতিষ্ঠিত। 


অতঃপর জেনে রাখুন যে, আল্লাহ তায়ালা আপনাদেরকে তাঁর নবীর উপর 
সালাত ও সালাম পাঠ করতে নির্দেশ দিয়েছেন | ... 


সমাপ্ত 

